钦定古今图书集成/明伦汇编/氏族典/第319卷 > 《廖用贤尚友录》 > 丁川
## 钦定古今图书集成/明伦汇编/氏族典/第319卷 > 《廖用贤尚友录》 > 丁川

按《浙江通志》：“川字大容，新昌人。天顺中进士。成化中
为御史，才名籍甚。会昌侯孙继宗以外戚父子交掌禁兵，川请裁抑其权。又劾尚书马昂、都御史杨璿怠
事不法。万贵妃宠冠后宫，干预朝政，川上疏论谏。辛
卯，太后崩，因陵庙事遗旨切责言者，川请勿以私废
公，事竟寝。以佥都御史巡抚延绥，卒于官。”